google/wiki40b huggingface dataset:
Prades (Tarn)

Polohopis

Prades má rozlohu 5,24 km². Najvyšší bod je položený 330 m n. m. a najnižší bod 177 m n. m.

Obyvateľstvo

Prades má 146 obyvateľov (2009).
Graf vývoja obyvateľstva:
Zdroje: INSEE
Linazay

Poloha

Obec má rozlohu 9,14 km². Najvyšší bod je položený 135 m n. m. a najnižší bod 117 m n. m.

Obyvateľstvo

Počet obyvateľov obce je 212 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kampfgruppe Peiper

Kampfgruppe Peiper bola nemecká úderná jednotka (Kampfgruppe) 1. tankovej divízie SS Leibstandarte Adolf Hitler, 6. tankovej armády počas bitky v Ardenách cez druhú svetovú vojnu. Bola pomenovaná podľa svojho veliteľa SS-Obersturmbannführera (podplukovníka SS) Joachima Peipera.
Silu jednotky predstavovalo na začiatku bitky asi 4 800 mužov a 600 vozidiel vrátane 70 tankov. Išlo hlavne o tanky Panzer IV (PzKw IV), Panzer II (PzKw II Ausf.H), Panther (PzKw V), Tiger I a II a samohybné delá StuG III Ausf.G. Jej úlohou bolo dostať sa k rieke Meuse a otvoriť tak cestu do Belgicka. Pre potrebu čo najrýchlejšieho postupu bolo jednotke nariadené nebrať zajatcov. Jednotky Kampfgruppe Peiper sa dali do pohybu o 2:00 ráno, dňa 16. decembra 1944. 17. decembra sa jednotke podarilo obsadiť americký sklad paliva v Honsfelde. Na viacerých miestach jej príslušníci zavraždili skupiny zajatých amerických vojakov, na ktorých narazili. Najznámejší je Malmédsky masaker, ale podobné incidenty sa udiali aj pri Honsfelde a Büllingene.
18. decembra Peiprova jednotka obsadila Stavelot, ale po tom čo americkí ženisti vyhodili do vzduchu dôležitý most v Trois-Ponts, cez ktorý mali prejsť sa postup skupiny zastavil. Onedlho sa stretli s americkými jednotkami, ktoré vedeli o pohybe nemeckej jednotky a snažili sa ju za každú cenu zastaviť. V blízkosti obce La Gleize americkí ženisti zlikvidovali jedinú ústupovú cestu. Odrezaní od zásob sa Peiper pokúšal prečkať s útočnou skupinou v obkľúčení pri La Gleize, kým ho nevyslobodia ďalšie postupujúce nemecké jednotky. Ťažké boje a letecké útoky zredukovali bojovú skupinu na približne 800 mužov. Keď sa do 23. decembra nepodarilo žiadnej nemeckej jednotke preraziť obkľúčenie nariadil zanechať ťažkú výzbroj a ustúpiť cez neprehľadný zalesnený terén späť ku svojim jednotkám. Zvyšku jednotky sa to do 24. decembra podarilo.
GoGo

Mladosť a štúdium

Narodil sa v Bratislave. Vo svojich šiestich rokoch sa s rodinou presťahoval do rodinného domu v bratislavskej mestskej časti Rusovce.  Tiež navštevoval cirkevnú základnú školu Spojenú Školu sv. Rodiny.  V štúdiu pokračoval na gymnáziu, z ktorého po štyroch rokoch prestúpil na Súkromnú strednú umeleckú školu animovanej tvorby v Bratislave, na ktorej študoval fotografiu. Zmaturoval v roku 2015.

Tvorba

Inšpirovaný zahraničnými youtubermi, 11. júla 2010 založil jeden z prvých kanálov v slovenčine na YouTube. Svoje prvé video zverejnil 30. decembra 2011. Po vytváraní videí v žánri let's play (komentovanie vlastného hrania videohier), kde začínal so sandboxovou videohrou Minecraft, sa začal venovať aj vlogovaniu (vytváranie video blogov), kvôli ktorému 23. mája 2012 založil kanál GoGosVlog. 
Jeho najstarší a hlavný kanál GoGoManTV (1 806 197 odberateľov k 29.novembru 2018) je druhým najodberanejším kanálom zaregistrovaným v českej časti YouTube (prvým je kanál ViralBrothers, ktorých súčasná produkcia je však v angličtine) a najodberanejším kanálom vysielaným v slovenčine. Jeho kanál GoGoEnglishTV, na ktorom uverejňoval videá v angličtine, je neaktívny (posledné video bolo nahrané 3. novembra 2013).
Na pozvanie Andreja Krausa zahral improvizovanú zložku v epizóde seriálu Panelák z 23. októbra 2014 (epizóda 1214). V júni 2015 sa zúčastnil 1. ročníka českého festivalu Utubering (v sekcii gaming), na ktorom mu bola udelená Cena pre najlepšieho youtubera (jedna z troch kategórií).
Vokatív

Vokatív je gramatický pád, ktorým sa hovoriaci obracia na adresáta (teda pád, ktorým sa len oslovuje). 
Vokatív zo syntaktického hľadiska (z hľadiska funkcie) existuje prakticky vo všetkých jazykoch, ale vokatív z morfologického hľadiska (z hľadiska tvaru) existuje len v niekoľkých jazykoch (napr. v češtine a v rudimentárnej forme i v slovenčine) a v ostatných sa nahrádza morfologickým nominatívom, či spojením  "môj + nominatív" a podobne. Aj v tých jazykoch, ktoré majú pre vokatív zvláštny tvar (napr. v češtine), sa často používa v niektorých prípadoch nominatív. Podobne v jazykoch, ktoré skloňujú s koncovkami, je vokatív často tvorený alebo zvýrazňovaný pomocou rôznych častíc, napríklad latinské "o", talianske "oh", arabské يا alebo pomocou iných prostriedkov, napríklad členom (aramejčina) a podobne.
Bussière-Poitevine

Poloha

Obec má rozlohu 41,71 km². Najvyšší bod je položený 242 m n. m. a najnižší bod 122 m n. m.

Obyvateľstvo

Počet obyvateľov obce je 937 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Olivový olej

Olivový olej sa vyrába lisovaním plodov olivovníka – olív. Používa sa na varenie, v lekárnictve, kozmetike (napr. výroba mydla) alebo ako palivo do olejovej lampy. Najväčším producentom olivového oleja je Španielsko ďalej Taliansko a Grécko. Spolu vyrobia 75 % svetovej produkcie.

Panenský olej

Panenské oleje sú lisované za studena pri teplote do 50 °C. Najkvalitnejší je Extra panenský olivový olej (Extra virgin, Extra vergine). Musí mať aciditu (voľnú kyslosť) maximálne 0,8 percenta. Špičkové oleje sa lisujú bez kôstok a sú označované ako (Denocciolato).
Panenský olej (Virgin, Vergine) - s aciditou nie vyššou ako 2 percentá.
Obyčajný panenský olej má volnú kyslosť do 3.3 percenta.
Désertines (Mayenne)

Poloha

Désertines má rozlohu 26,03 km². Najvyšší bod je položený 234 m n. m. a najnižší bod 157 m n. m.

Obyvateľstvo

Désertines má 527 obyvateľov (2009).
Graf vývoja obyvateľstva:
Zdroje: INSEE
Fontainebrux

Poloha

Obec má rozlohu 6,75 km². Najvyšší bod je položený 229 m n. m. a najnižší bod 195 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Florent-sur-Cher

Poloha

Obec má rozlohu 22,41 km². Najvyšší bod je položený 164 m n. m. a najnižší bod 117 m n. m.

Obyvateľstvo

Počet obyvateľov obce je 6 605 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hainburg an der Donau

Geografia

Mesto sa nachádza v spádovej oblasti hlavného mesta Slovenska, Bratislavy, tiež leží pri rieke Dunaj, pričom centrum mesta je od Bratislavského hradu vzdušnou čiarou vzdialené asi 12 km západným smerom, od Devínskeho hradu len 4 km juhozápadne.
45,87% rozlohy mesta je zalesnených, 54,13% je využívaných na poľnohospodárske účely.

Dejiny

V roku 1050 na území Hainburgu vznikol hrad. V 13. storočí malo mesto dve brány, 15 veží a 2,5 km dlhý múr. V roku 1108 sa novým majiteľom hradu stala dynastia Babenbergovcov. Od roku 1629 hrad patrí mestu. V roku 1683 bolo mesto vyplienené Turkami, ktorí obliehali Viedeň. Zahynulo pritom 8 000 obyvateľov. Svoje školské roky 1738 - 1740 tu strávil významný hudobný skladateľ Joseph Haydn. Po skončení 1. svetovej vojny získal Hainburg prívlastok najvýchodnejšieho mesta Rakúska. Dnes je mesto súčasťou Národného parku Donau-Auen.

Ekonomika a infraštruktúra

V roku 2001 bolo v meste 242 obchodov, pričom 29 malo poľnohospodársky alebo lesnícky význam. Celkovo mesto zamestnáva 2 512 osôb. Nezamestnaných bolo 70 ľudí. Najvýznamnejším zamestnávateľom bol v minulosti tabakový priemysel.
Verejnú dopravu do obce zabezpečujú linky integrovaného dopravného systému VOR, pričom nosnou linkou je tu vlaková S7 (Wien - Wolfsthal). Taktiež tu v hodinovom takte premáva nezaintegrovaná linka 901 Dopravného podniku Bratislava s trasou Bratislava - Wolfsthal - Hainburg.
Europa 2

Vysielanie

Europa 2 začala vysielať 12. decembra 2009 kedy nahradila Radio Okey. Formát rádia je CHR (Contemporary hit radio), ktoré je zamerané na cieľovú skupinu poslucháčov vo veku 18-34 rokov. 
Stanica vysiela na 14 terestriálnych vysielačoch, internete a satelite.

Počúvanosť

Podľa prieskumu Market & Media & Lifestyle spoločnosti Median SK (1+2 Q 2018). Rádio Europa 2 počúva denne 329 000  poslucháčov, týždenne Europu 2 počúva 842 000  poslucháčov.
Lescherolles

Poloha

Obec má rozlohu 11,01 km². Najvyšší bod je položený 192 m n. m. a najnižší bod 116 m n. m.

Obyvateľstvo

Počet obyvateľov obce je 478 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abbeville-Saint-Lucien

Poloha

Obec má rozlohu 5,26 km². Najvyšší bod je položený 156 m n. m. a najnižší bod 130 m n. m.

Obyvateľstvo

Počet obyvateľov obce je 532 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Muntele Găina

Muntele Găina, doslova „Kuracie vrchy“, sú časť Apusenských vrchov vo Východných Karpatoch v Rumunsku. Najvyšším vrcholom je Vârful Găina s výškou 1 486 m n. m.
Chvojnica (prítok Nitry)

Chvojnica je potok na Hornej Nitre, na území okresu Prievidza. Je to pravostranný prítok Nitry s dĺžkou 15 km, je tokom IV. rádu.

Prameň

Pramení v Strážovských vrchoch, v podcelku Malá Magura, pod sedlom Kolenová v nadmorskej výške cca 780 m n. m.
Fontenelle (Territoire de Belfort)

Poloha

Obec má rozlohu 1,75 km². Najvyšší bod je položený 369 m n. m. a najnižší bod 338 m n. m.

Obyvateľstvo

Počet obyvateľov obce je 139 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vrchovina

Vrchovina je vypuknuté územie (geomorfologický tvar) s členitým georeliéfom. Pre Slovensko (a Česko) je definovaná ako vypuknuté územie (geomorfologický tvar) s členitým georeliéfom a s prevládajúcou výškovou (vertikálnou) členitosťou od 101 do 310 m („nižšia vrchovina“ 101 – 180 m, „vyššia vrchovina“ 181 – 310 m).
Na Slovensku vrchoviny tvoria 37,9 % územia. Nižšie vrchoviny sa vyskytujú najčastejšie v okrajovom pásme karpatskej vysočiny vo výške 300 – 500 m n. m., vyššie v nižších stredohoriach na stredne vysoko vyzdvihnutých a stredne hlboko rezaných územiach.
Versigny (Aisne)

Poloha obce

Versigny má rozlohu 12,89 km². Najvyšší bod je položený 87 m n. m. a najnižší bod 51 m n. m.

Obyvateľstvo

Versigny má 465 obyvateľov (2009).
Graf vývoja obyvateľstva:
Zdroje: INSEE
Derwent (Derbyshire)

Tok

Derwent pramení na Swains Greave na východnom svahu kopca Bleaklow naproti Howden Moors, približne 6 kilometrov na východ od Glossopu. Potom tečie Hornom údolím Derwent, kde na nej sú postupne tri priehradnej nádrže: Howden, Derwent a Ladybower.
Nádrž Howden je napájaná aj riekou Westend a Ladybower je napájaná tiež riekou Ashop. V oboch prípadoch sú bývalé sútoky dnes zaplavené priehradnými nádržami spomenutých priehrad.
Ďalej na juh preteká rieka neďaleko Bamfordu a tu sa do nej vlieva riečka Noe. Pod sútokom pokračuje Derwent cez Hathersage, Grindleford, Calver a Baslow a ďalej cez Chatsworth House. Potom sa do neho vlieva riečka Wye u Rowsley.
Rieka ďalej preteká cez mesto Darley Dale a pokračuje do Matlock, administratívneho centra Derbyshire, kde sa do jej mŕtveho ramena vlieva potok Bentley Brook. Ďalšie dediny pozdĺž rieky sú Matlock Bath, Cromford, Whatstandwell a Ambergate, kde sa vlieva rieka Amber.
Pod Ambergate nasleduje mesto Belper a dediny Milford a Duffield. Potom už rieka tečie do regionálneho centra, mesta Derby, kam vteká predmestím Darley Abbey, aby pokračovala priamo centrom mesta.
Následne sa rieka vlieva do rieky Trent v Derwent Mouth, zhruba kilometer a pol na východ od Shardlow vo výške tridsiatich metrov nad morom. Rozdiel výšok medzi prameňom a ústím tak činí 560 metrov.

Využitie rieky

Spodný tok rieky od ústia až do mesta Derby bol na základe rozhodnutia parlamentu z roku 1720 v roku 1721 splavnený. V roku 1795 však prevádzka ustala a lode namiesto toho začali jazdiť konkurenčným Derbskom kanálom. Dnes sa rieka považuje za nesplavnú, ale vodáci si najmä hornú časť obľúbili a tok schádzajú na kanoe a kajakoch. V Matlock Bath je pre nich navyše k dispozícii slalomová dráha.
Rieka bola v minulosti vo veľkej miere používaná na pohon mnohých strojných pradiarní bavlny na úseku medzi Matlock Bath a Derby. Medzi ne patril aj Cromford Mill Richarda Arkwrighta, celosvetovo prvá vodou poháňaná pradiareň bavlny. Tým ide o jedno z dôležitých historických miest priemyselnej revolúcie. Pokrok Arkwrighta aj jeho lokálnych konkurentov dnes pripomína celá lokalita Derwent Valley Mills (slovensky Továrne údolie Derwentu), ktorá patrí medzi svetové dedičstvo UNESCO. V samotnom Derby potom je priemyselnej revolúcii v kraji venované Priemyselné múzeum.
Priehradnej nádrže Howden a Derwent na hornom toku boli dokončené obe v roku 1916, aby zásobovali vodou mesta Sheffield, Nottingham a Leicester. Na ten istý účel bola postavená v roku 1945 priehrada Ladybower, pretože existujúce priehrady nestačili uspokojiť stúpajúci dopyt. Voda z nádrží je najprv upravená a potom tečie 45 kilometrov dlhým akvaduktom údolí Derwentu (Derwent Valley Aqueduct), ktorý vedie súbežne s riekou.
Ak je v Derwentu vysoký stav vody, je časť vody navyše odčerpávaná v Ambergate do nádrže Carsington, kam tečie cez tunely a akvadukty dlhé v súčte desať a pol kilometra. Keď je naopak v Derwentu vody málo, je rovnakými kanálmi voda vypúšťaná späť z nádrže do rieky. O všetky spomínané priehradnej nádrže sa stará spoločnosť Severn Trent Water.
XII (pracovný tábor)

XII bol pracovný tábor pre väzňov v uránových baniach v komunistickom Česko-Slovensku.

Dejiny tábora

Tábor bol zriadený v septembri 1951 a zrušený v auguste 1954. Kvôli utajeniu mu bolo pridelené krycie označenie X. Tábor XII bol súčasťou systému pracovných táborov v okolí Horného Slavkova, ktoré bolo tretím významným miestom ťažby uránu na území Česko-Slovenska po druhej svetovej vojne. V septembri 1951 bolo v tábore XII držaných 1500 väzňov, v marci 1953 dokonca 1987 väzňov. Veliteľom tábora bol celý čas Jiří Machota.
Dňa 15. októbra 1950 na tábore XII došlo k zrejme najkrvavejšiemu úteku väzňov. Z tábora utieklo 11 väzňov. Pri úteku väzni zabili jedného dozorcu. Pri nočnom prenasledovaní bolo zastrelených 5 utečencov: Ferdinand Combel, František Petrů, Jan Úlehla, Vladislav Roubal a Jan Trn; František Čermák bol zastrelený pri pokuse o prechod štátnej hranice a Miroslav Hasil spáchal samovraždu. Väzni Ladislav Plšek s Borisom Volkom boli chytení a v procese „Karolík a spol.“ odsúdení na trest smrti. V súvislosti s útekom bol k trestu smrti odsúdený tiež dozorca Karolík, ktorý však s útekom nemal nič spoločného. Zo všetkých uniknutých tak prežili len Karel Kukal a Zdeněk Štich. O útekoch z jáchymovských táborov neskôr Kukal napísal knihu Deset křížů.
Obete hromadného úteku pripomína symbolický hrob na cintoríne v Hornom Slavkove.
Sériová komunikácia

Sériová komunikácia alebo sériový prenos je v telekomunikáciách a informatike proces prenosu dát postupne po jednotlivých bitoch (t. j. sekvenčne) pomocou komunikačného kanála alebo zbernice. Je v priamom protiklade s paralelnou komunikáciou, kde je niekoľko bitov posielaných naraz (linkou obsahujúcou niekoľko paralelných prenosových kanálov).
Sériová komunikácia sa používa v diaľkových linkách a vo väčšine počítačových sietí, kde je cena kábla, alebo je pre synchronizačné problémy paralelná komunikácia nepraktická. Na krátke vzdialenosti sa sériová komunikácia v počítačových zberniciach v poslednej dobe presadzuje čoraz viac, pretože odstraňuje problémy, na ktoré narazila paralelná komunikácia (rušivé kapacity, presluchy, problém synchronizácie hodín medzi vodičmi a vyplatia sa zložitejšie zariadenia (serializér a deserializér, tzv. SerDes). Vylepšená technológia urobila sériovú komunikáciu konkurencieschopnú (napríklad prechod od PCI zbernice na PCI-Express).

Ďalekopis

Štandardný ďalekopis sa vyvinul do automatického káblového systému nazývaného Telex. Pôvodne bol rotačný mechanický komutátor (rotačný prepínač) spúšťaný "štartbitom". Komutátor distribuoval ostatné bity skupine Elektromagnetických relé, ktoré pomocou cievok mechanicky text vytlačili na papier. Smerovanie bolo automatizované pomocou rotačného elektromechanického systému, ktorý bol použitý v starých telefónnych systémoch. Do počítačov bol neskôr tento sériový komunikačný systém prispôsobia pomocou vstupno-výstupných zariadení nazývaných sériový port s čipmi USART.
Vývoj telekomunikačných zariadení mal hlboký vplyv na evolúciu softvéru a operačných systémov, ktoré dodnes zvyčajne dáta spracúvajú ako sekvenciu znakov.

Sériová zbernica

Sériová zbernica používa na prenos dát a riadenia zbernice jeden vodič (resp. dvojicu signál-nulový vodič) alebo viac vodičov. Po fyzikálnej stránke sa dátové informácie prenášajú buď pomocou zmeny elektrického napätia alebo zmeny elektrického prúdu. Realizácia pomocou zmeny napätia je jednoduchšie, pomocou zmeny prúdu je zložitejšia, ale má väčšiu odolnosť proti elektromagnetickému rušeniu. Dáta sú väčšinou prenášaná v sériovej postupnosti pomocou jedného signálu. Riadenie zbernice, je buď realizované pomocou samostatných signálových vodičov, alebo je spolu s dátami prenášané pomocou jedného signálu.
Aký je formát prenášaných dát, časovanie prenosu, riadenie prenosu atď opisuje protokol zbernice. Standard zbernice opisuje aj elektrické a mechanické parametre zbernice.
František Srna

Životopis

Pretekať začal v roku 1949 po kúpe motocykla Puch 125 cm³. K prvým okruhovým pretekom ho priviedol jeho celoživotný priateľ pretekár František Kročka. V roku 1951 sa vyučil v Bratislave za automechanika. Bol známy ako zručný mechanik a konštruktér.
Patril medzi najlepších československých pretekárov v triede 250 a 350 kubických centimetrov. Postupne sa vypracoval až do reprezentačného družstva. Štyrikrát sa postavil na majstrovstvách republiky na najvyšší stupeň. V roku 1959 v triede do 250 cm³. Tento úspech zopakoval aj v roku 1961 a 1971. V roku 1972 sa stal majstrom v triede do 350 cm3. Bol víťazom Veľkej ceny ČSSR v Brne a Veľkej ceny Juhoslávie v Opatiji.
Tragicky zahynul na medzinárodných majstrovstvách ČSSR v rýchlostných pretekoch v Bratislave. Na okruhu Slavín pred stanicou Nové Mesto narazil do stĺpa. Tieto preteky sám navrhol a pripravoval, mali byť ohlasovaným vyvrcholením jeho športovej kariéry. Pochovaný je na cintoríne v Pezinku.
Dňa 13. mája 2018 bola na mieste tragédie odhalená Pamätná tabuľa Františka Srnu.

Športové aktivity

Pretekal za Autoklub Bratislava (1949 - 1952), za motocyklový odbor Dukly Praha (1953 - 1955) a za Zväzarm Bratislava (1955 - 1973). Od roku 1957 bol reprezentantom Československa a dosiahol mnoho medzinárodných úspechov.

Ocenenia

V roku 1973 bol vyznamenaný in memoriam Za vynikajúcu prácu.
U Jezera

Ochrana

Predmetom ochrany je komplex prudkých svahov nad riekou Jihlavou s biotopmi skalnej vegetácie s kostravou tvrdou (Festuca pallens), vegetácie skál, úzkolistými suchými trávnikmi a acidofilnými stepnými trávnikmi a hercynskými dubohrabinami s výskytom významných druhov rastlín a živočíchov; populácie spriadača kostihojového (Euplagia quadripunctaria), slezinníka klinovolistého (Asplenium cuneifolium), mliečnika Seguierovho (Euphorbia seguieriana subsp. minor), jašterice zelenej (Lacerta viridis) a predmety ochrany, pre ktoré bola lokalita vyhlásená za európsky významnú lokalitu. 
Prírodná rezervácia je súčasťou európskej významnej lokality Údolí Jihlavy (kód CZ0614134).

Geológia

Podložie je tvorené prevažne mohelenským hadcovým masívom, ktorý je lokálne obnažený. Miestami sa nachádza pohyblivá sutina.

Flóra

Bylinný podrast je tvorený ometlinou štíhlou (Koeleria macrantha), kostravou tvrdou (Festuca pallens) a ovčou (Festuca ovina), štiavičkou obyčajnou (Rumex acetosella), luskáčom lekárskym (Vincetoxicum hirundinaria), pyštekom kručinkolistým (Linaria genistifolia), hrdobarkou obyčajnou (Teucrium chamaedrys), medničkou sedmohradskou (Melica transsilvanica), ojedinele aj kručinkou chlpatou (Genista pilosa). 
Kríkové porasty sú riedke. Sú v nich zastúpené jarabina vtáčia (Sorbus aucuparia) a vtáčí zob (Ligustrum vulgare). 
Z drevín je dominantne zastúpený dub zimný (Quercus petraea) a na suchších miestach je primiešaná borovica lesná (Pinus sylvestris). V západnej časti prírodnej rezervácie je borovica zastúpená hojnejšie.

Fauna

V prírodnej rezervácii je zastúpené společenstvo rovnokrídlovcov, ktoré je druhovo pestré a odráža lesný charakter územia kombinovaný xerotermným bezlesím. Za veľmi cenný je považovaný výskyt koníka ružovokrídleho (Calliptamus Italicus). Bohato sú zastúpené tiež denné motýle a vretienky. Podľa oznámenia návrhu na vyhlásenie prírodnej rezervácie U Jezera ich je na 32 druhov. Vďaka otvoreným plochám a stepným fragmentom, ako sú skalné odkryvy, široké lesné cesty a ich násypy, suché paseky, sa v prírodnej rezervácii vyskytujú ohrozené druhy motýľov svetlých lesov. 
Zo zástupcov chrobákov môže návštevník uvidieť roháča veľkého (Lucanus cervus) alebo krasoňa borovicového (Chalcophora mariana). Niektoré druhy významných chrobákov boli nájdené v okolí prírodnej rezervácie. Ich výskyt preto nemožno vylúčiť ani v chránenom území. Sú to napríklad zlatoň skvostný, Enedreytes sepicola, Anisoxy fuscula, Tilloidea unifasciata, Dicronychus rubripes, Quasimus minutissimus.
Villemotier

Poloha

Villemotier má rozlohu 13,86 km². Najvyšší bod je položený 261 m n. m. a najnižší bod 197 m n. m.

Obyvateľstvo

Villemotier má 629 obyvateľov (2009).
Graf vývoja obyvateľstva:
Zdroje: INSEE
Tenis na Letných olympijských hrách 2008 – štvorhra mužov

Medailisti

1.  Roger Federer / Stanislas Wawrinka
 2.  Thomas Johansson / Simon Aspelin
 3.  Bob Bryan / Mike Bryan
Ortillon

Poloha

Obec má rozlohu 8,02 km². Najvyšší bod je položený 193 m n. m. a najnižší bod 92 m n. m.

Obyvateľstvo

Počet obyvateľov obce je 35 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Obchod na korze

Dej

Film je tragikomickým príbehom jednoduchého stolára Tóna Brtka, ktorý sa vďaka svojmu švagrovi, miestnemu veliteľovi Hlinkovej gardy, stáva arizátorom a získa skrachovanú galantériu, patriacu staršej židovskej vdove Rozálii Lautmanovej. Film tematizuje schopnosť autoritatívneho režimu zatiahnuť do svojho súkolia aj bezúhonného človeka, ktorý sa potom márne snaží vyrovnať s výčitkami vlastného svedomia.

Príprava a neskoršie premietanie

Film sa natáčal na východnom Slovensku v Sabinove a v ateliéroch v Prahe.
Nakrúcanie filmu sa začalo 12. júna 1964. Rozpočet filmu tvorcovia prekročili o 700 000 korún a plánovanú metráž 2700 o 750 metrov.
Po roku 1969 bol film ako následok Kadárovej emigrácie zakázaný.